มีอาการท้องเสียมา 2 วันรวมๆแล้ว15รอบ มีอาการเบื่ออาหาร กินได้น้อยมากครับ คำสองคำก็อิ่ม มีอาการจะอาเจียนแต่ก็ไม่อาเจียน ไม่ทราบว่าเป็นอะไรมากมั้ยครับ
 ถ้าถ่ายมากขนาด 15 ครั้งก็นับว่าเป็นมากอยู่นะครับ ทำให้เบื่ออาหาร กินน้อยเพราะร่างกายต้องการให้ลำไส้ที่อักเสบบวมได้พักการทำงานบ้าง ระหว่างนี้ควรทานอาหารอ่อนๆ ย่อยง่าย หรือน้ำหวานก็พอ และควรไปพบแพทย์เพื่อรักษาดีกว่า ครับ แพทย์อาจสั่งให้เกลือแร่แบบซอง ยาแก้ปวดท้อง ยาแก้อาเจียนมาให้ทาน ถ้าเป็นมากๆ ถ่ายไม่หยุดอ่อนเพลียไม่มีแรง อาจต้องให้น้ำเกลือชดเชยน้ำและเกลือแร่ที่เสียไป